CELEX: 31972R2164
Language: el
Date: 1972-10-03 00:00:00
Title: Κανονισμός (ΕΟΚ) αριθ. 2164/72 της Επιτροπής της 3ης Οκτωβρίου 1972 περί μη καθορισμού συμπληρωματικού ποσού για τις εισαγωγές αυγών με κέλυφος καθώς και εσφαγμένων ορνιθίων και χηνών προελεύσεως Βουλγαρίας

Avis juridique important

|

31972R2164

Κανονισμός (ΕΟΚ) αριθ. 2164/72 της Επιτροπής της 3ης Οκτωβρίου 1972 περί μη καθορισμού συμπληρωματικού ποσού για τις εισαγωγές αυγών με κέλυφος καθώς και εσφαγμένων ορνιθίων και χηνών προελεύσεως Βουλγαρίας  

Επίσημη Εφημερίδα αριθ. L 232 της 12/10/1972 σ. 0003 - 0004 Φινλανδική ειδική έκδοση: Κεφάλαιο 3 τόμος 5 σ. 0003  Αγγλική ειδική έκδοση: Σειρά IV Κεφάλαιο 1965-1972 σ. 0059  Σουηδική ειδική έκδοση: Κεφάλαιο 3 τόμος 5 σ. 0003  Ελληνική ειδική έκδοση: Κεφάλαιο 03 τόμος 8 σ. 0136  Ισπανική ειδική έκδοση: Κεφάλαιο 03 τόμος 6 σ. 0091  Πορτογαλική ειδική έκδοση : Κεφάλαιο 03 τόμος 6 σ. 0091 

ΚΑΝΟΝΙΣΜΟΣ (ΕΟΚ) αριθ. 2164/72 ΤΗΣ ΕΠΙΤΡΟΠΗΣ της 3ης Οκτωβρίου 1972 περί μη καθορισμού συμπληρωματικού ποσού για τις εισαγωγές αυγών με κέλυφος καθώς και εσφαγμένων ορνιθίων και χηνών προελεύσεως ΒουλγαρίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 122/67/ΕΟΚ του Συμβουλίου της 13ης Ιουνίου 1967 "περί κοινής οργανώσεως αγοράς στον τομέα των αυγών"(1), όπως τροποποιήθηκε τελευταία από τον κανονισμό (ΕΟΚ) αριθ. 1261/71(2), και ιδίως το άρθρο 8 παράγραφος 4,  τον κανονισμό αριθ. 123/67/ΕΟΚ του Συμβουλίου της 13ης Ιουνίου 1967 "περί κοινής οργανώσεως αγοράς στον τομέα του κρέατος πουλερικών"(3), όπως τροποποιήθηκε τελευταία από τον κανονισμό (ΕΟΚ) αριθ. 2727/71(4), και ιδίως το άρθρο 8 παράγραφος 4,  Εκτιμώντας:  ότι όταν, για ένα προϊόν, η τιμή προσφοράς "ελεύθερο στα σύνορα" πέφτει κάτω από την τιμή ανασχέσεως η εισφορά η οποία επιβάλλεται στο προϊόν αυτό πρέπει να αυξάνεται κατά ένα συμπληρωματικό ποσό ίσο με τη διαφορά μεταξύ της τιμής ανασχέσεως και αυτής  της τιμής προσφοράς- ότι, εν τούτοις, το συμπληρωματικό αυτό ποσό δεν επιβάλλεται όταν πρόκειται για τρίτες χώρες οι οποίες είναι διατεθειμένες και είναι σε θέση να εγγυηθούν, ότι η τιμή που εφαρμόζεται κατά τις εισαγωγές στην Κοινότητα προϊόντων που κατάγονται και  προέρχονται από το έδαφός τους, δεν θα είναι κατώτερη της τιμής ανασχέσεως και ότι κάθε εκτροπή του εμπορίου θα αποφευχθεί- ότι ο κανονισμός αριθ. 163/67/ΕΟΚ της Επιτροπής της 26ης Ιουνίου 1967 "περί καθορισμού συμπληρωματικού ποσού για τις εισαγωγές πτηνοτροφικών προϊόντων προελεύσεως τρίτων χωρών"(5), όπως τροποποιήθηκε από τον κανονισμό (ΕΟΚ) αριθ. 2224/70(6), έχει  θεσπίσει ορισμένες προϋποθέσεις και τη διαδικασία εφαρμογής του άρθρου 8 παράγραφος 2 των κανονισμών αριθ. 122/67/ΕΟΚ και 123/67/ΕΟΚ- ότι με επιστολή της 22ας Ιουλίου 1972, οι αρμόδιες αρχές της Λαϊκής Δημοκρατίας της Βουλγαρίας δήλωσαν ότι είναι  διατεθειμένες να δώσουν αυτή την εγγύηση για τις εξαγωγές στην Κοινότητα αυγών με κέλυφος πλην των αυγών προς επώαση καθώς και εσφαγμένων αλεκτόρων, ορνίθων, ορνιθίων και χηνών- ότι θα μεριμνήσουν ώστε οι εξαγωγές αυτές να πραγματοποιούνται μόνο μέσω  της Κρατικής Επιχειρήσεως εμπορίου Rodopaimpex- ότι θα μεριμνήσουν επίσης ώστε οι παραδόσεις των προαναφερθέντων προϊόντων να μην πραγματοποιούνται σε τιμές "ελεύθερο στα σύνορα" της Κοινότητος, κατώτερες της τιμής ανασχέσεως η οποία ισχύει κατά την  ημέρα του εκτελωνισμού- ότι για το σκοπό αυτό, θα φροντίσουν ώστε η Κρατική Επιχείρηση εμπορίου Rodopaimpex να αποφεύγει ιδιαίτερα τη λήψη μέτρων, τα οποία είναι δυνατόν να οδηγήσουν εμμέσως σε τιμές κατώτερες της τιμής ανασχέσεως, όπως η ανάληψη των  εξόδων εμπορίας ή μεταφοράς, η χορήγηση εκπτώσεων, η σύναψη συμφωνιών για συνδεδεμένες εμπορικές συναλλαγές ή κάθε μέτρο ανάλογου αποτελέσματος- ότι οι αρμόδιες αρχές της Λαϊκής Δημοκρατίας της Βουλγαρίας δήλωσαν επί πλέον, ότι είναι διατεθειμένες να ανακοινώνουν κατά τακτά διαστήματα στην Επιτροπή, μέσω της Κρατικής Επιχειρήσεως εμπορίου Rodopaimpex, τις λεπτομέρειες σχετικά με τις εξαγωγές των  εν λόγω προϊόντων στην Κοινότητα και να παρέχουν στην Επιτροπή τη δυνατότητα ασκήσεως συνεχούς ελέγχου της αποτελεσματικότητος των ληφθέντων μέτρων- ότι τα προβλήματα σχετικά με την τήρηση της εγγυήσεως αυτής έχουν συζητηθεί λεπτομερώς με τους αντιπροσώπους των αρμοδίων αρχών της Λαϊκής Δημοκρατίας της Βουλγαρίας- ότι μετά τις συζητήσεις αυτές, δύναται να θεωρηθεί ότι η τρίτη αυτή χώρα είναι σε θέση να τηρήσει την εγγύηση που έδωσε- ότι, συνεπώς, δεν πρέπει να εισπράττεται συμπληρωματικό ποσό κατά τις εισαγωγές των προαναφερθέντων προϊόντων καταγωγής και  προελεύσεως της Λαϊκής Δημοκρατίας της Βουλγαρίας- ότι η Επιτροπή Διαχειρίσεως Κρέατος Πουλερικών και Αυγών δεν διετύπωσε γνώμη εντός της προθεσμίας που ετάχθη από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι εισφορές που καθορίζονται σύμφωνα με το άρθρο 4 των κανονισμών αριθ. 122/67/ΕΟΚ και 123/67/ΕΟΚ δεν αυξάνονται κατά ένα συμπληρωματικό ποσό για τις εισαγωγές των ακολούθων προϊόντων καταγωγής και προελεύσεως της Λαϊκής Δημοκρατίας της  Βουλγαρίας:   "" ID="1">02.02> ID="2">Πουλερικά ορνιθώνος εσφαγμένα και βρώσιμα παραπροϊόντα αυτών (εξαιρέσει των συκωτιών), νωπά, διατετηρημένα δι'απλής ψύξεως ή κατεψυγμένα:  Α. Πουλερικά μη τεμαχισμένα:  I. Αλέκτορες, όρνιθες και ορνίθια:  α) Παρουσιαζόμενα αποπτερωμένα, άνευ εντέρων, μετά της κεφαλής και των ποδών, αποκαλούμενα "ορνίθια 83%" β) Παρουσιαζόμενα αποπτερωμένα, κενά, άνευ της κεφαλής και των ποδών αλλά μετά της καρδίας, του συκωτιού και του στομάχου, αποκαλούμενα "ορνίθια 70%" γ) Παρουσιαζόμενα αποπτερωμένα, κενά, άνευ της κεφαλής και των ποδών και άνευ της καρδίας, του συκωτιού και του στομάχου, αποκαλούμενα "ορνίθια 65%""> ID="2">III. Χήνες:  α) Παρουσιαζόμεναι αποπτερωμέναι, αφαιματωμέναι, ουχί κεναί, μετά της κεφαλής και των ποδών, αποκαλούμεναι "χήνες 82%" β) Παρουσιαζόμεναι αποπτερωμέναι, κεναί, άνευ της κεφαλής και των ποδών, μετά ή άνευ της καρδίας και του στομάχου, αποκαλούμεναι "χήνες 75%""> ID="1">04.05> ID="2" ASSV="2">Αυγά πτηνών και κρόκοι αυγών, άπαντα νωπά, απεξηραμένα ή άλλως διατετηρημένα,  περιέχοντα ή μη σάκχαριν:  Α. Αυγά μετά του κελύφους των, νωπά ή διατετηρημένα:  I. Αυγά πουλερικών ορνιθώνος:  β) Έτερα εκτός των αυγών προς επώασιν">  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Οκτωβρίου 1972.  Για την Επιτροπή Ο Πρόεδρος S. L. MANSHOLT  (1) ΕΕ αριθ. 117 της 19.6.1967, σ. 2293/67.  (2) ΕΕ αριθ. Ν 132 της 18.6.1971, σ. 1.  (3) ΕΕ αριθ. 117 της 19.6.1967, σ. 2301/67.  (4) ΕΕ αριθ. Ν 282 της 23.12.1971, σ. 8.  (5) ΕΕ αριθ. 129 της 28.6.1967, σ. 2577/67.  (6) ΕΕ αριθ. Ν 241 της 4.11.1970, σ. 5.